

ประกาศเทศบาลตำบลท่าประจะ

เรื่อง ประกาศใช้แผนอัตรากำลัง 3 ปี

(ปีงบประมาณ 2564-2566)

…………………………………

 อาศัยอำนาจตามความในข้อ 14 ข้อ 252,253,257 และ 258 แห่งประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับการบริหารงานบุคคลของเทศบาลลงวันที่ 25 พฤศจิกายน 2545(แก้ไขเพิ่มเติม) ประกอบกับมติคณะกรรมการพนักงานเทศบาลจังหวัดนครศรีธรรมราชเห็นชอบในการประชุมครั้งที่ 8/2563 ลงวันที่ 24 สิงหาคม 2563 พิจารณาให้ความเห็นชอบแผนอัตรากำลัง 3 ปี ประจำปีงบประมาณ 2564 - 2566 ซึ่งแจ้งให้เทศบาลทราบตามหนังสือที่ นศ 0023.2/ว405 ลงวันที่ 26 สิงหาคม 2563

 ในการนี้ เทศบาลตำบลท่าประจะ จึงประกาศใช้แผนอัตรากำลัง 3 ปี ประจำปีงบประมาณ 2564-2566 เพื่อเป็นการกำหนดตำแหน่งและการบริหารอัตรากำลังคนตามภาระหน้าที่กฎหมายและระเบียบกำหนดไว้โดยให้มีผลบังคับใช้ตั้งแต่วันที่ 1 ตุลาคม 2563 เป็นต้นไป

 จึงประกาศมาเพื่อทราบโดยทั่วกัน

 ประกาศ ณ วันที่ 15 เดือน กันยายน พ.ศ. 2563

 ประกอบ คงพรหม

 (นายประกอบ คงพรหม)

 นายกเทศมนตรีตำบลท่าประจะ



ประกาศเทศบาลตำบลท่าประจะ

เรื่อง การกำหนดโครงสร้างส่วนราชการและระดับตำแหน่งของเทศบาลตำบลท่าประจะ

 ด้วยคณะกรรมการกลางพนักงานเทศบาล ได้ประกาศเปลี่ยนแปลงโครงสร้างส่วนราชการของเทศบาลและระดับตำแหน่งของพนักงานเทศบาลจากเดิมให้เป็นตามขนาดเทศบาล คือ ขนาดเล็ก ขนาดกลาง ขนาดใหญ่ แก้ไขเป็นไปตามประเภทเทศบาลสามัญ ประเภทสามัญ ประเภทพิเศษซึ่งแบ่งเป็น 4 ระดับ คือ เทศบาลประเภทสามัญ เทศบาลประเภทสามัญระดับสูง เทศบาลประเภทพิเศษและเทศบาลประเภทพิเศษ ระดับสูง ตามประกาศ ก.ท. เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล พ.ศ. 2558

 ฉะนั้น อาศัยความตามมาตรา 15 ประกอบมาตรา 23 วรรคหก แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 และมติคณะกรรมการพนักงานเทศบาลจังหวัดนครศรีธรรมราชในการประชุมครั้งที่ 3/2559 เมื่อวันที่ 28 มีนาคม 2558 กำหนดให้เทศบาลตำบลท่าประจะ เป็นเทศบาลประเภทสามัญ และได้จัดทำโครงสร้างส่วนราชการและระดับตำแหน่งพนักงานเทศบาลในแผนอัตรากำลัง 3 ปี เป็นไปตามเงื่อนไขของประเภทเทศบาลแล้ว

 ประกาศ ณ วันที่ 29 กันยายน พ.ศ. 2560

 ประกอบ คงพรหม

 (นายประกอบ คงพรหม)

 นายกเทศมนตรีตำบลท่าประจะ